b'\n_START_ARTICLE_\nAbenida Makati\n_START_SECTION_\nKasaysayan\n_START_PARAGRAPH_\nNagsilbi bilang pangunahing daan patungo sa dating Palapagang Nielson mula San Pedro de Macati ang abenida. Tinawag ito noon bilang Daang Culi-Culi (Culi-Culi Road) na nagbigay rin ng daan patungong Culi-Culi (Baranggay Pio del Pilar ngayon) sa kanluran ng palapagan. Noong isinara ang paliparan pagkaraan ng Ikalawang Digmaang Pandaigdig, ang mga patakbuhan nito ay ginawang mga malawak na daan na kilala ngayon bilang\xc2\xa0Abenida Ayala at Paseo de Roxas. Ang control tower nito ay pinreserba at isa na ngayong aklatan ng\xc2\xa0Filipinas Heritage Library. Matatagpuan ang nasabing aklatan sa abenida sa timog-silangang panulukan ng Ayala Triangle._NEWLINE_Ang Abenida Makati, lalong-lalo na ang bahagi na nasa kabayanan ng Makati, ay may kasaysayan ng prostitusyon. Ang mga ligid sa Kalye P. Burgos,\xc2\xa0na may mga nightklab, bar, at otel pambadyet,\xc2\xa0ay kinukunsidera ng marami bilang red light district ng Makati. Subalit sa kasalukuyan, isinasailalim ang nasabing lugar sa pagpapabuti at pagpapaganda, kasama na riyan ang pagtatayo ng mga bagong gusali tulad ng\xc2\xa0mga nasa bagong complex ng Century City.'